પોલીસ દમનથી આત્મહત્યા કરનાર આશિયાનાનો મૃતદેવ પરિવાજનોએ જ્યાં સુધી દમન આચરનારાઓ વિરૂધ્ધ કડક કાર્યવાહી કરવામાં ન આવે ત્યાં સુધી મૃતદેહ સ્વિકારવાનો ઇન્કાર કરી દીધો છે. આથી આશિયાનાનો મૃતદેહ હોસ્પિટલના કોલ્ડરૂમમાં ખસેડવામાં આવ્યો છે. આ બનાવથી વિસાવદરમાં કોઇ અઘટીત ઘટના બને નહીં અને કાયદો વ્યવસ્થઆ જળવાય રહે તે માટે એસ.પી, નિલેશ જાજડિયાની સૂચનાથી જૂનાગઢ, બિલખા, મેંદરડા, વંથલી સહિતનો પોલીસ સ્ટાફ બંદોબસ્તમાં ગોઠવી દીધો છે. આશિયાનાનો મૃતદેહ પરિવારે સ્વિકારવાનો ઇન્કાર કરતા પોલીસ મુંઝવણમાં મુકાઇ છે. રજાકભાઇ ત્રણ જેટલા વાહનો ધરાવે છે અને ડ્રાઇવિંગ કરી પરિવારનું ગુજરાન ચલાવે છે.